CELEX: 62018CA0333
Language: hr
Date: 2019-09-05 00:00:00
Title: predmet C-333/18: Presuda Suda (deseto vijeće) od 5. rujna 2019. (zahtjev za prethodnu odluku koji je uputio Consiglio di Stato - Italija) – Lombardi Srl protiv Comune di Auletta, Delta Lavori SpA, Msm Ingegneria Srl (Zahtjev za prethodnu odluku – Postupci kontrole sklapanja ugovora o javnoj nabavi robe i javnim radovima – Direktiva 89/665/EEZ – Tužba za poništenje koju je protiv odluke o dodjeli ugovora o javnoj nabavi podnio ponuditelj čija ponuda nije odabrana – Protutužba uspješnog ponuditelja – Dopuštenost glavne tužbe u slučaju osnovanosti protutužbe)

11.11.2019   
            
            
               HR
            
            
               Službeni list Europske unije
            
            
               C 383/26
            
         
      Presuda Suda (deseto vijeće) od 5. rujna 2019. (zahtjev za prethodnu odluku koji je uputio Consiglio di Stato - Italija) – Lombardi Srl protiv Comune di Auletta, Delta Lavori SpA, Msm Ingegneria Srl
      (predmet C-333/18) (1)
      
      (Zahtjev za prethodnu odluku - Postupci kontrole sklapanja ugovora o javnoj nabavi robe i javnim radovima - Direktiva 89/665/EEZ - Tužba za poništenje koju je protiv odluke o dodjeli ugovora o javnoj nabavi podnio ponuditelj čija ponuda nije odabrana - Protutužba uspješnog ponuditelja - Dopuštenost glavne tužbe u slučaju osnovanosti protutužbe)
      (2019/C 383/27)
      Jezik postupka: talijanski
      
         Sud koji je uputio zahtjev
      
      Consiglio di Stato
      
         Stranke glavnog postupka
      
      
         Tužitelj: Lombardi Srl
      
         Tuženici: Comune di Auletta, Delta Lavori SpA, Msm Ingegneria Srl
      
         uz sudjelovanje: Robertazzi Costruzioni Srl
      
         Izreka
      
      Članak 1. stavak 1. treći podstavak i stavak 3. Direktive Vijeća 89/665/EEZ od 21. prosinca 1989. o usklađivanju zakona i drugih propisa u odnosu na primjenu postupaka kontrole na sklapanje ugovora o javnoj nabavi robe i javnim radovima, kako je izmijenjena Direktivom 2007/66/EZ Europskog parlamenta i Vijeća od 11. prosinca 2007., treba tumačiti na način da mu se protivi to da glavna tužba, koju je podnio ponuditelj koji ima interes za dobivanje određenog ugovora i koji je pretrpio ili bi mogao pretrpjeti štetu zbog navodne povrede prava Unije u području javne nabave ili pravila kojima se to pravo prenosi, te koja se odnosi na isključenje nekog drugog ponuditelja, bude proglašena nedopuštenom na temelju primjene nacionalnih postupovnih pravila ili sudske prakse koji se odnose na postupanje s tužbama za međusobno isključenje, bez obzira na broj sudionika u postupku javne nabave, kao i broj onih koji su podnijeli tužbu.
      
         (1)  SL C 285, 13. 8. 2018.